
	Likumprojekts (grozījumi)
 Grozījumi likumā "Par nodokļiem un nodevām"
	Iebildums
Ņemot vērā, ka likumprojektā paredzēto izmaiņu ieviešanai VID ir nepieciešams papildu finansējums 2025. gadā 114 079 euro apmērā un turpmāk  ik gadu 7 986 euro apmērā un visi jautājumi par papildu finansējumu ir skatāmi gadskārtējā budžeta sagatavošanas procesā, likumprojekts virzāms izskatīšanai Ministru kabinetā tikai pēc tam, kad likumprojekta “Par valsts budžetu 2025.gadam un budžeta ietvaru 2025., 2026. un 2027.gadam” sagatavošanas procesā Ministru kabinetā tiktu atbalstīts attiecīgais Finanšu ministrijas prioritārā pasākuma pieteikums un piešķirts nepieciešamais finansējums, attiecīgi precizējot anotācijas 3.sadaļā sniegto informāciju.

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam papildināt anotāciju, skaidrojot nodokļu administrācijas tiesības piespiedu kārtā piedzīt (ar lēmumu par nokavēto nodokļu maksājumu piedziņu) tos nodokļu maksājumus, kas veidojušies pēc tiesiskās aizsardzības procesa lietas ierosināšanas tiesā un kas nav iekļauti tiesiskās aizsardzības procesa plānā (saskaņā ar likuma “Par nodokļiem un nodevām” 26.panta sestās daļas 5.punktu pēc tiesiskās aizsardzības procesa lietas ierosināšanas tiesā nodokļu maksātājs veic visus kārtējos nodokļu maksājumus saskaņā ar nodokļu likumiem).

